**MUHULA WA KWANZA-MTIHANI WA MWANZO WA MUHULA**

**KISWAHILI INSHA**

**KIDATO CHA TATU (3)**

**KARATASI YA KWANZA (102/1)**

**MUDA: SAA 1 ¾**

**MWONGOZO WA KUSAHIHISHA**

1. ***Namna ya kupambana na umaskini nchini***

1. Mwanafunzi azingatie sura ya tahariri
* Bainisha gazeti lenyewe.
* Anwani ya tahariri (mada)
* Mwili.
* Mwandishi wa tahariri.
1. Maudhui.
2. Kuwapa wazee na wasiojiweza pesa za kuwakimu.
3. Maendeleo kusambazwa katika maeneo ya mashinani kote nchini.
4. Ufisadi kukabiliwa vilivyo.
5. Wafanyakazi kuwajibika na kumakinika kazini.
6. Kuimarisha miundomsingi na mawasiliano.
7. Kuhimiza umoja na ushirikiano baina ya wananchi.
8. Mikopo ya riba ya chini kwa wafanyabiashara.
9. Kurahisisha biashara/ kupunguza ushuru/upataji wa leseni.
10. Kuleta wawekezaji wa kigeni.
11. Utafiti kuendelezwa katika sayansi na teknolojia.
12. Kuwajibika katika matumizi ya pesa za umma kv katika kaunti na maeneo bunge
13. wakulima kusaidiwa kupata pembejeo za kilimo ili kuzalisha chakula cha kutosha nchini

***Hoja zisipungue sita.***

2. Hili ni swali la mjadala

- mtahiniwa atoe hoja za kuunga na kupinga.

**Kuunga**

1. Kuwezesha nchi kupunguza madeni.
2. Kuzuia nchi kufilisika
3. Kuzuia mfumko wa bei.
4. Kupunguza tofauti ya kimapato baina ya wafanyikazi wake.
5. Kuboresha uchumi wa nchi.

**Kupinga**

1. Ni kinyume na haki za wafanyikazi.
2. Viwango vya ufisadi kuongezeka.
3. Motisha ya wafanyikazi kupungua.
4. Kugura na kujiunga na sekta ya kibinafsi kwa wataalamu.
5. Uwezekaji kupungua kutokana na uchechefu wa fedha.
6. Kuhamia nchi za ng’ambo kwenye malipo mazuri.

**Tanbihi**

Mtahini ahakiki hoja za watahiniwa.

Mtahini aonyeshe pande zote mbili.

Kisha atoe msimamo wake.

**3. Baniani mbaya kiatu chake dawa.**

* Hii ni insha ya methali.
* Maana; Mtu anaweza kuonekana mbaya lakini wakati uo huo akawa ndiye mwenye suluhu kwa tatizo la watu wanaomwona mbaya.
* Dawa: Kitu husika huenda kikawa ndicho jibu au jawabu/ suluhisho kwa tatizo fulani maishani mwa mtu katika jamii.
* Mtahiniwa aandike kisa kuthibitisha matumizi haya ya methali.
* Mtahiniwa azingatie pande zote mbili za methali.

**Utunzaji**

* Pande zote za methali zishughulikiwe.
* Anayeshughulikia upande mmoja asipite alama ya C /08/20
* Anayekosa kulenga katika kisa chake kimaudhui – apate alama D/03/20.

4. Mwanafunzi ni lazima atumie mbinu rejeshi ili kutuonyesha kitendo alichokifanya cha kumfedhehesha babake.

Kisa kionyeshe kuwa alikuwa amekanywa lakini hakusikia na kwa hivyo kurudia kitendo alichokuwa amekanywa.

Atuonyeshe damu iliyokuwa ikimtoka ilisababishwa na nini.

Asipotumia mbinu rejeshi amepotoka na asituzwe juu ya alama tatu.

Asipotuonyesha kuwa alikuwa amekanywa na sababu za kutokwa na damu amepungukiwa na

asipitishe alama 10